Efter flere år uden svensktalende turister i Nordjylland, klinger det svenske atter igen i de nordjyske feriebyer. Det er en glædelig tendens, der mærkes hos det nordjyske udlejningsbureau Sol og Strand: - Svenskerne er jo nogle gæster, vi er rigtigt glade for at have i vores område. De er nogen, der godt kan lide, at forkæle sig selv, når de er her, så det betyder jo penge i kassen, lyder det fra en smilende Peter Krusborg, som er direktør for Destination Nordvestkysten. Det er blandt andet den svage kronekurs, der har været skyld i svenskernes manglende lyst til at holde ferie i Danmark, men efter coronapandemien satte begrænsninger for rejsemulighederne, tyder det på at vores svenske naboer igen har genfundet kærligheden til Nordjylland. Hos Sol og Strand regner de med at få 1000 bookinger fra svenskere i år, hvor de sidste år blot fik 185. Og det er til stor begejstring for turistdirektøren: -	Det er jo også nogen, vi har det rigtig hyggeligt med, når de er her, så det fungerer bare på alle planer, lyder det.

Opsummering:
Over de senere par år er antallet af svenske turister i Danmark faldet med 18 procent, men nu vender det.